b'\n_START_ARTICLE_\nSteppen\n_START_PARAGRAPH_\nSteppen (\xd0\xa1\xd1\x82\xd0\xb5\xd0\xbf\xd1\x8c - \xc2\xabStep\xc2\xbb) er en lang novelle/kortroman som Anton Tsjekhov fikk publisert i det velrenommerte litter\xc3\xa6re tidsskriftet Severny Vestnik (\xc2\xabden nordlige budbringer\xc2\xbb) nr 3, mars 1888._NEWLINE_V\xc3\xa5ren 1887 var Tsjekhov overarbeidet og syk, og foretok en reise for \xc3\xa5 bes\xc3\xb8ke slektninger i Azov-regionen der han vokste opp. Han lot seg inspirere av naturen p\xc3\xa5 steppen, og reisen ga temaer til flere nye fortellinger, hvorav Steppen er den viktigste. Med sine storsl\xc3\xa5tte landskapsbeskrivelser regnes dette som Tsjekhovs f\xc3\xb8rste poetiske mesterverk, han selv vurderte det som sitt fremste verk s\xc3\xa5 langt. Fortellingen representerer et langt sprang framover i Tsjekhovs novellekunst og er blitt kalt \xc2\xaben ordbok over Tsjekhovs poesi, en liste over de litter\xc3\xa6re virkemidlene Tsjekhov skulle ta i bruk i sine modne verk.\xc2\xbb\n_START_SECTION_\nResyme\n_START_PARAGRAPH_\nTi \xc3\xa5r gamle og farl\xc3\xb8se Igor er p\xc3\xa5 tur i karjol sammen med onkelen, kj\xc3\xb8pmannen Ivan Kousmitsjov og presten Christopher Sirejskij. Ute p\xc3\xa5 det vidstrakte steppelandskapet oppdager Igor naturen, de gjestfrie menneskene som bebor den og deres fortellinger. Spent ankommer han byen, bare for \xc3\xa5 oppdage at moren har sendt ham dit p\xc3\xa5 skole. Onkelen og presten reiser og Igor er alene, \xc2\xabhan sank hjelpel\xc3\xb8st ned p\xc3\xa5 den lille benken, og med bitre t\xc3\xa5rer hilste han det nye, ukjente livet som l\xc3\xa5 foran ham. Hvordan ville det livet bli?\xc2\xbb'